Santa Catarina: sidadon Salensi atxadu mortu na Boa Entrada.
Familiaris sta kredita me skorega y Kai num prisipisiu kuandu é sai provavelmenti pé bai fazi um paseiu dja kê ka konxeba lugar dretu . Alexandrino Avelino Évora di 60 anus natural di Sal, ki staba desaparesidu desdi sexta fera, 31 di março, atxadu és tersa fera 4 di Abril, sem vida num ribera di Boa Entrada na consedju Santa Catarina.
Segundu inforpress, korpu atxadu oji sedu pá um agricultor ki staba tá panha pastu na ribera di Boa Entrada kuandu é odja korpu di vítima y di imediatu é txoma polísia ki djuntu ku prokuradoria, delegason di saúdi ku bomberus munisipal bai panha korpu.
Alexandrino bem di ilha di Sal na pasadu kinta fera 30 di março duntu ku sê fidju pá bem fazi um analisi di TAC na sidadi Praia y na sexta fera 31 é bai Santa Catarina pá visita uns familiar na zona di Pedro Barro.
Na tardi di mesmu dia, Alexandrino sai di kasa sem flá família y desdi lá é foi prokuradu na monti konsedjus mas sem ninhum sinal del.
Familiaris sta kredita me skorega y Kai num prisipisiu kuandu é sai provavelmenti pé bai fazi um paseiu dja kê ka konxeba lugar dretu .
Alexandrino era bagajeru na Impreza TACV na ilha di Sal y segundu informasons ki inforpress trá djuntu família Alexandrino era esquizofreniku y tá sufria di dipreson.
“A Nação /DYPK”
scn_Latn kea_Latn kea_Latn kea_Latn kea_Latn kea_Latn kea_Latn por_Latn